b'\n_START_ARTICLE_\nSinivuoren luonnonpuisto\n_START_PARAGRAPH_\nSinivuoren luonnonpuisto on Pirkanmaalla Oriveden kaupungissa sijaitseva luonnonpuisto. Sen pinta-ala on noin 62 hehtaaria, joten se on Suomen pienin luonnonpuisto. Luonnonpuisto perustettiin vuonna 1956. Puistossa on vanhaa kuusivaltaista puustoa, jonka ik\xc3\xa4 on 100\xe2\x80\x93125 vuotta. Myrskytuhojen takia luonnonpuistossa on valtavia m\xc3\xa4\xc3\xa4ri\xc3\xa4 j\xc3\xa4re\xc3\xa4\xc3\xa4 maapuuta, joilla el\xc3\xa4\xc3\xa4 runsaasti vanhojen metsien sieni- ja hy\xc3\xb6nteislajistoa. My\xc3\xb6s alueen kasvisto ja linnusto ovat poikkeuksellisen rikkaita (it\xc3\xa4isi\xc3\xa4, lehto- ja vanhan mets\xc3\xa4n lajeja). Luonnonpuistoon liitet\xc3\xa4\xc3\xa4n l\xc3\xa4hiaikoina alueeseen rajautuva ja valtiolle suojelua varten hankittu 35 hehtaarin alue. Laajennusalueella kasvaa muun muassa rauhoitettua vuorijalavaa (Ulmus glabra).'